b'\n_START_ARTICLE_\nStudva\n_START_SECTION_\nOpis\n_START_PARAGRAPH_\nTo je spora, 37 km duga rijeka, koja izvire u blizini sela Gunje i protje\xc4\x8de pored \xc4\x90uri\xc4\x87a, Drenovaca, Soljana i Vrbanje, a utje\xc4\x8de u rijeku Bosut u selu Morovi\xc4\x87 u Vojvodini. Jednim dijelom \xc4\x8dini i granicu sa Srbijom._NEWLINE_Prema rezultatima pedolo\xc5\xa1kih istra\xc5\xbeivanja, pretpostavlja se da je ova rijeka staja\xc4\x87ica, nastala u doba rimskog carstva irigaciono-meliorativnim radovima, za potrebe stvaranja kvalitetnijeg poljoprivrednog zemlji\xc5\xa1ta. Naime, podru\xc4\x8dje koje obuhva\xc4\x87a naselje Morovi\xc4\x87, u \xc4\x8dijem sredi\xc5\xa1tu sela je i u\xc5\xa1\xc4\x87e ove rije\xc4\x8dice u Bosut, i jo\xc5\xa1 dvadesetak sela u okolini sa velikim, neprekinutim \xc5\xa1umskim kompleksom, je mo\xc4\x8dvarno. Do danas su sa\xc4\x8duvane i dvije prirodne bare (rita): Slezan i Brek koje su svojim vodnim re\xc5\xbeimima vezani za spomenute dvije rijeke. Kao dokaz o izvr\xc5\xa1enim radovima na formiranju ove rijeke navodi se da je pedolo\xc5\xa1ki sastav tla bre\xc5\xbeuljka u centru Morovi\xc4\x8da identi\xc4\x8dan sa pedolo\xc5\xa1kim satavom tla dna rijeke Studve. Mo\xc5\xbee se pretpostaviti kako je bre\xc5\xbeuljak u centru Morovi\xc4\x87a nastao umjetno, nasipavanjem uz obalu zemlje od iskopa prilikom irigaciono-meliorativnih radova.'